open-index/open-wikipedia-markdown huggingface dataset:
Parasitoider

**Parasitoider** er en type organsimer som har et levevis som er en mellomting mellom rovdyr og ekte parasitter. Vanligvis vil larvene utvikler seg på eller inne i et vertsindivid, og dreper verten før de fullfører utviklingen. På denne måten skiller de seg fra rovdyr, som i løpet av livet dreper mange byttedyr, og fra ekte parasitter, som lever på eller inne i verten, men (vanligvis) ikke dreper den. Selv om parasitoider kan tilhøre hvilken som helst dyregruppe, både de fleste parasitoider og deres verter er insekter. Det er ingen kjente parasitioider på virveldyr.

## Parasitioide insekter
De fleste kjente parasitoider er insekter, og vertsorgansimene er vanligvis også insekter, men kan være andre virvelløse dyr. De voksne insektene legger egg eller nyklekte larver, enten på eller inne i verten, eller i miljøet verten ferdes i. I det siste tilfellet er det nyklekte larvene gjerne aktivt krypende, og de finner selv fram til en passende vert. De fleste parasitoider angriper larvestadiet til verten, men det er også mange som angriper egg, pupper og voksne insekter.

## Viktige bestandsregulatorer
De aller fleste insekter ser ut til å være utsatt for parasitoider. Også parasitoidene selv blir ofte angrepet av andre parasitoider – i så fall snakker man om hyperparasitisme. Disse er meget viktige regulatorer for bestandsnivået til de ulike insektene – det er ikke uvanlig at 80-90 % av alle avkom blir parasitert. Parasitoider er dermed også svært viktige ved at de begrenser bestanden av potensielle skadeinsekter. I mange tilfeller har utsetting av parasitoider vist seg å være effektiv biologisk bekjemping av skadedyr.

## Enormt artsmangfold
De fleste insektordner er utsatt for parasitoider. Selv om en parasitoid-art kan angripe mange ulike vertsarter, betyr dette at det finnes et svært stort artsmangfold av parasitoider. Særlig artsrike er gruppen snylteveps (Hymenoptera, Parasitica) med blant annet familiene darwinvepser og Braconidae, og familien snyltefluer (Tachinidae). Parasitoider finnes også mellom en del andre familier av fluer, og i den unike billefamilien snyltebiller (Ripiphoridae), dessuten hos nettvinge-familien knelernettvinger (Mantispidae).
Ingjald Reichborn-Kjennerud

**Ingjald Reichborn-Kjennerud** (1865–1949) var en norsk lege og medisinalhistoriker.

Han vokste opp i Halden med en skolemann som far og arkitekten Johan Joachim Reichborn som tippoldefar. Etter examen artium i 1883 studerte han etter farens anmodning sløyd i Sverige, samtidig med at han oversatte Edda til nynorsk og skrev artikler. Tross stor interesse for norrønt og latin, begynte han på medisinstudiet og arbeidet samtidig som assistent for Carl Lumholtz i 1885. Han tjenestegjorde som distriktslege og militærlege (sekondløytnant) i Kristiania, Kristiansand og Harstad fra 1911 til 1918.

Fra 1919 bodde han i Halden og med språkforskerne professor Hjalmar Falk og dosent Nils Lid studerte han folketro og skikker omkring tradisjonell medisin i Norge. Arbeidet resulterte i 1923 i en doktoravhandling *Legerådene i den eldre Edda* og *Våre folkemedisinske lægeurter*. Hans hovedverk er *Vår gamle trolldomsmedisin* I-V (1927–47), som ikke ble ferdig.

Han var far til Ingjald Reichborn-Kjennerud (1901–81).

## Utmerkelser
* innvalgt i Det Norske Videnskaps-Akademi 1933.
* æresdoktor ved Universitetet i  Madrid 1935.
* Ridder av 1. klasse av St. Olavs orden 1948, tildelt for hans arbeid for folkehelsen.
## Bibliografi
* *Vår gamle trolldomsmedisin, I-V* (1927–47).
* *Folkemedisin i Østfold før og nu*. Borgarsyssel Museum. Sarpsborg 1930
* *Helsediktet fra [[Salerno]]* (E. Sems Trykkeri, Halden, 1932).  Om Regimen sanitatis Salernitanum
* *Lægeskolen i Salerno og sagatidens kirurgi* (1935)
* *Medisinens historie i Norge*.  Grøndahl & søns forlag. Oslo 1936. Med Fredrik Grøn og I. Kobro.
* *Latin for medisinere* (1940)
* *Elskov og overtro. Fra vår gamle trolldomsmedisin*. Universitetsforlaget. Oslo 1985. 
## Referanser
NJ

**NJ** kan vise til:

* Digrafen Nj som brukes på flere språk, og anses for å være en egen bokstav i flere.
* Norges Juristforbund
* Norsk Journalistlag
* Norsk jazzforum
* Den amerikanske delstaten New Jersey
Den Almindelige Danske Lægeforening

**Den Almindelige Danske Lægeforening** (**DADL**) er en faglig interesseorganisasjon for danske leger. Foreningen er en paraplyorganisasjon for:

*Foreningen af Yngre Læger (YL)
*Foreningen af Speciallæger (FAS)
*Praktiserende Lægers Organisation (PLO)

Lægeforeningens formål er å ivareta legestandens interesser med hensyn til arbeidsvilkår, lønn, muligheter for profesjonalisering, etterutdannelse m.m. gjennom påvirkning av de politiske beslutningsprosesser og holdningene i samfunnet. Nesten alle leger i Danmark er medlem av Lægeforeningen, som i januar 2005 hadde 22&nbsp;545 medlemmer.

Foreningen ledes av et hovedstyre med syv medlemmer.

Lægeforeningen har siden 1839 utgitt *[[Ugeskrift for Læger]]*, det viktigste medisinske fagblad i Danmark.

## Eksterne lenker
* Lægeforeningens portal
* ''Ugeskrift for Læger''
Olga Konkova

**Olga Konkova** (født 1969) er en russisk-norsk jazzmusiker (piano), kjent fra flere innspillinger og samarbeid.

Hun er utdannet i hjembyen, samt ved Berklee i Boston, og medvirket etter flytting til Oslo (1994) i Inge Stangvik kvartett samt storbandet Storeslem (storband).
I hennes egen **Olga Konkova trio** finner man Per Mathisen bass (og ektemann), samt 
Adam Nussbaum/Stein Inge Brækhus/Gary Husband varierende på trommer.
Ellers har hun medvirket i Sernet Å Fyre og Store Norske Orkester.  Konkova har også bidratt på utgivelser og fremføringer med artistene Finn Hauge, Magni Wentzel (*Porty & Bess*), Roy Nikolaisen (*Roy's choice*), Øystein Sunde (*Og vel saa det*) og Hans Mathisen (*Quiet songs*).
For tiden spiller hun med Helge Sundes Ensemble Denada.

Hun fikk Gammleng-prisen i klassen jazz i 2013.

## Utgivelser
* *Going with the flow* med Carl Morten Iversen og Audun Kleive (Curling Legs, 1997)
* egen trio, *Her point of view* (Candid Records, 1997).
* egen trio, *Northern crossings* med Ole Mathisen saksofon og Jojo Mayer trommer i opptak fra New Jersey (Candid Records, 2001)
* egen trio, *Some things from  home* også med Jon Christensen trommer (Candid Records, 2001)
* med Per Mathisen, *Unbound* (Alessa Records, 2006)
* *Improvisational Four* (Alessa Records, 2009) pianoimpovisasjoner inspirert av Joni Mitchell
* *My voice* (Losen Records, 2011).  Egne komposisjoner inspirert av Anna Akhmatova. Med Wenche Losnegård sang og Per Hillestad trommer, Paolo Vinaccia og Knut Hem.
*solopiano *Return Journey* (Losen Records, 2011) 
* egen trio, *The Goldilocks Zone* (Losen Records, 2015), med Per Mathisen og Gary Husband
*duo, *December Songs* (Losen Records, 2016) med Jens Thoresen
*duo, *Old Songs* (Losen Records, 2017) med Jens Thoresen
* egen trio, *Open Secret* (Losen Records, 2021) med Per Mathisen og Gary Husband

## Referanser


## Eksterne lenker
* Biografi fra Jazzbasen.
* Diskografi fra Jazzbasen.
Ekstremsport

**Ekstremsport** er aktivitet der utøverne utsetter seg for en reell risiko for å bli alvorlig skadet eller drept. Den psykiske opplevelsen (adrenalin-kick) er en viktig ingrediens i ekstremsport. 

Ekstremsportutøvere fra hele verden samles årlig på Voss for å delta på Ekstremsportveko,
men det fins mange andre ekstremsportkonkurranser som f.eks X-Games i USA og Dew Tour.

Eksempler på aktiviteter som helt eller delvis kan karakteriseres som ekstremsport:

*Apparatdykking
*Alpinklatring
*BASE-hopping
*Downhill
*Elvepadling
*Fallskjermhopping
*Frikjøring
*Fridykking
*Fjellklatring
*Kiteboarding
*Hanggliding
*Klippestuping
*Motocross
*Paragliding
*Rally
*Strikkhopping
*Skateboarding
*Seilbrett
*Supercross
*Terrengsykling

## Litteratur
* Calle Magnusson: Adrenalin. Gyldendal 2013.

## Referanser
Sveriges advokatsamfund

**Sveriges advokatsamfund** er en svensk privatrettslig sammenslutning som har tildelt fått visse myndighetsoppgaver av staten.

Advokatsamfundet ble grunnlagt i 1887 og fikk offisiell status da den nye rettergangslovgivningen trådte i kraft i 1948. Organisasjonen har i dag (2007) mer enn 4400 medlemmer. Antallet medlemmer har økt kraftig de siste 20 årene; i 1980 hadde organisasjonen 2000 medlemmer.

Advokatsamfundet har til oppgave å etterforske slik at advokater følger organisasjonens etiske rammer og kan foreta ulika disiplinærtiltak mot advokater som ikke gjør dette, eksempelvis frata dem advokattittelen eller gi dem en skriftlig irettesettelse.

## Referanser


## Eksterne lenker
*
MelhusBanken

**MelhusBanken**, offisielt **Melhus Sparebank**, (stiftet 3. oktober 1840) er en selvstendig sparebank i Melhus i Trøndelag. Banken har hovedkontor i Melhus sentrum og avdelingskontorer i Trondheim, Heimdal, Ler og Korsvegen.

Melhus Sparebank har utstedt egenkapitalbevis som er notert på Oslo Børs og er medeier i Eika Gruppen.

## Historikk
Melhus Sparebank ble stiftet 3. oktober 1840, og bankens vedtekter ble godkjent 6. april 1841 ved kongelig resolusjon og begynte sin virksomhet 24. juni samme år.

Banken var opprinnelig grunnlagt som fellesbank for de fire sogn i Melhus prestegjeld i Gauldal prosti. I 1902 ble fellesskapet oppløst og hver av de tre sognene Flå, Hølonda og Leinstrand fikk utbetalt sin del av det fondet som da var lagt opp.

31. desember 1965 ble bankene *Hølonda Sparebank* (stiftet i 1897) og *Flå Sparebank* (stiftet i 1904) slått sammen med MelhusBanken.

## Referanser


## Eksterne lenker
* 
*
Health Level 7

**Health Level 7** (HL7) refererer til selskapet Health Level Seven, Inc som er en ideell organisasjon som driver med standardiseringsarbeide for systemintegrasjon og meldingsutveksling innen helsesektoren. HL7 brukes også for å referere til de standarder som organisasjonen har utarbeidet, f.eks.
* HL7 v 2.x
* HL7 v 3
* HL7 RIM

Det finnes nasjonale HL7-organisasjoner, bl.a. i Norge, "HL7 Norge"

HL7-standardene brukes først og fremst for utveksling av kliniske data slik som f.eks. avtaleinformasjon og laboratorieresultater. HL7 er mye brukt i USA, Australia og Finland. I Norge brukes HL7 2.X i en viss utstrekning, først og fremst som applikasjonsgrensesnitt.

Nasjonal IKT som er spesialisthelsetjenesten sitt samarbeidsorgan for IKT har i sitt fagforum for arkitektur utarbeidet et styringsdokument "Tjenesteorientert arkitektur i spesialisthelsetjenesten". Her sies det: "HL7 versjon 3 etableres som standard i spesialisthelsetjenesten". 

Felles EPJ prosjektet (tidsrom 2008-2011) i Helse Vest bruker HL7 versjon 3 som standard for integrasjoner mellom applikasjonene. Prosjektet har utviklet en implementasjonsguide for tilpasning av HL7 versjon 3 til norske forhold. 

## Eksterne lenker
* HL7 Global
* HL7 Norge
* HL7 Introduction
* HL7 Tools
* Om HL7 fra iWay Software
* Nasjonal IKT
Ole Mathisen

**Ole Mathisen** (født 1965) er en norsk musiker (saksofon og klarinett) og komponist, bror av musikerne Hans Mathisen, Nils Mathisen og Per Mathisen, og kjent fra nær hundre innspillinger og komposisjoner for film og TV.

Han er utdannet ved Berklee i Boston (1988) og Manhattan School of music (1995), og virker som lærer ved Columbia University i New York City. 

Mathisen har vært fast i Chris Washburne og hans latinjazz-band «SYOTOS Band» (fire plater).  Med brødrene Per og Hans medvirker Ole i Chris Washburne's sekstett «NYNDK» (2003–) som har utgitt *Jazzheads* (2006).  Han har også blant annet arbeidet med Petter Wettre og Adam Nussbaum/Francois Moutin i oppsetningen «Conspiracy», og medvirket på utgivelser med Hans Mathisen og Olga Konkova. Han spilte klarinett på Dream Theaters konsert-DVD *Score (20th Anniversary World Tour)* fra 2006.

## Referanser


## Eksterne lenker

* Offisiell nettside
* Profilside hos Columbia University
* Ole Mathisen på bandcamp
* Ole Mathisen på discogs
Ringeriksstil

**Ringeriksstil** er en kunst- og kunsthåndverksstil som oppsto i Norden i løpet av yngre vikingtid, eller i tiden rundt 1000–1050. Stilen er oppkalt etter dyre- og planteornamentikk på runesteiner fra Ringerike i Norge, men stilarten kan ikke hevdes å være typisk for Ringerike, men snarere for tidsrommet. At steinene kommer fra Ringerike vet man fordi selve steinen er gjort av ringerikssandstein. Ringeriksstilen er en videreutvikling av vikingtidens foregående stilfase, jellingstilen.

Karakteristisk for stilen er at motivet, ofte kretsende rundt et stort dyr, er kranset av uttrukne vimpler med innrullet spiss eller bladflik og med spiraler med sammenføyde elementer. De vanligste motiver er løver, fugler, snorformede dyr og spiraler. Noen elementer synes å opptre for første gang i nordisk kunst som ulike former for kors, palmetter og stangformede løkker som binder sammen to motiver til ett. De fleste motiver har sine motstykker i angelsaksiske kunst og germansk kunst under Otto den store.

Dyreornamentikken i norrøn tid, eller vikingtiden, blir kategorisert som osebergstil, borrestil, jellingstil, mammenstil, ringeriksstil og urnesstil. Ringerikestilen ble først oppdaget på runesteiner brutt på Ringerike, blant annet Alstadsteinen (en runestein som ble funnet på gården Nedre Alstad i Østre Toten, men både Ulvøya i Steinsfjorden og Ringerike nevnes i teksten) og trolig også Dynnasteinen (en runestein som ble funnet på Nordre Dynna i Gran kommune på Hadeland og er av samme type rød sandstein, som er typisk for Ringerike). Et kjent eksempel er fra Söderala i Hälsingland i Sverige.

## Se også

* Dyreornamentikk
* Norrøn kunst
** Osebergstil
** Berdalstil
** Borrestil
** Jellingstil
** Mammenstil
** Urnesstil

## Referanser


## Litteratur
* Fuglesang, S.H. (1980): *Some Aspects of the Ringerike Style*.
Bibelsk visebok

***Aandelig Tids-Fordriv, eller Bibelske Viise-Bog*** er ei samling viser med bibelsk motiv, skrevet av Petter Dass. Boka kom på trykk posthumt i 1711. Den inneholder 17 læredikt med anbefalt melodi med motiv fra Bibelen, de fleste fra Det gamle testamentes bøker.

Sammen med Peder Syvs Kjempeviseboka var den blant 1700- og 1800-tallets mest populære bøker i Norge. Jeftas vise, «Om Jepthæh Løfte», er sannsynligvis den teksten som er registrert med flest melodier i norske folkemusikkarkiver. Melodien til salmen «No koma Guds englar» er lånt fra Jeftas vise.

## Innhold
*Om Skabelsen
*De fire raabende Synder
*Om Gedeons Krig
*Om Jephtæh Løfte
*Samsons Historie
*Samsons anden Historie
*Elisæi Historie (*som omfatter seks sanger:*)
** Den første Sang om Eliæ Skilsmisse
** Anden Sang
** Elisæi tredie Sang
** Elisæi fierde Sang
** Elisæi femte Sang
** Eliæ siette og sidste Sang
*Om Troldkvinden i Endor
*Jobs Historie
*Nabals Historie
*Om Syv Tal i Bibelen
*De Syv Ord paa Korset JEsus talte

## Eksterne lenker
* Tekster
* Utgaven fra 1997 hos Nasjonalbiblioteket
Aleksandra Ekster

**Alexandra Ekster** eller **Alexandra Exter** (**Александра  Александровна Экстер**, født 6. januar 1882, død 17. mars 1949) var en russisk-ukrainsk maler (cubo-futurist, suprematist,  konstruktivist), designer, og en av grunnleggerne av art deco. 

## Biografi
Hun ble født som *Aleksandra Grigorovich* i Belostok i Russland (nå Polen) i en velstående belarusisk familie. Ekster begynte å studere kunst, først i Kiev, deretter ved Académie de la Grande Chaumière i Montparnasse i Paris. 

Fra 1908 til 1924 flyttet hun mellom byene Kiev, St. Petersburg, Odessa, Paris, Roma og Moskva. Hun deltok på *[[Salon des indépendants]]-utstillingen* i 1914 sammen med blant andre Kasimir Malevitsj, Alexander Archipenko, Vadym Meller og Sonia Delaunay-Terk. I samme år var hun med på den *Internationale futuristutstillingen* i Milano. Året etter, i 1915, ble hun med i en gruppe avant-gardekunstnere som kalte seg *[[Supremus]]*.

Hjemme i Russland var hun med på å drive forskjellige kooperative tiltak til fremme av landsens kunsttradisjoner, foruten å bidra til utsmykning av byrom i Kiev og Odessa.

Hun ble i 1921 tilsatt som leder av «grunnkurs farger» ved det høyere kunsttekniske instituttet i Moskva, hvor hun ble til hun fikk stilling i Paris som kunstlærer, blant annet ved Fernand Legers *Académie d'Art Contemporain*. Etter utstillinger i New York, Praha  og Paris, begynte hun som bokillustratør for forlaget *Flammarion* i Paris, noe hun fortsatte med til sin død i Paris-forstaden Fontenay-aux-Roses.

## Referanser


## Eksterne lenker
*  
* Alexandra Ekster (Jean Chauvelin og Nadia Filatoffs nettsider)  
* Alexandra Ekster (noen arbeider) 
* Alexandra Exter, John E. Bowlt, Jean Chauvelin, Nadia Filatoff, Dmytro Horbachov. 2003. ISBN 2-914388-27-6
* Bok: *Alexandra Ekster*, Georgiy Kovalenko, 1993, Galart, Moscow, Russia.
Studentmediene i Bergen

**Studentmediene i Bergen** (SMiB) består av Studvest, Studentradioen i Bergen og Bergen Student-TV. Nettsiden skal fungere som en samlingsside for alt studentmediene produserer av nyheter og aktualiteter.
Chomo Lonzo

**Chomo Lönzo** (eller *Chomo Lonzo*, *Chomolonzo*, *Chomolönzo*, *Jomolönzo* eller *Lhamalangcho*) er et fjell i Tibet. Det ligger i fjellkjeden Mahalangur Himal i Himalaya, og danner den nordre flanken av Makalu-massivet. Toppen er 7804 moh., noe som gjør Chomo Lönzo til verdens 24. høyeste fjell.

Fjellet ligger i Tibet i Kina, tett ved grensen til Nepal. 

Fjellet ble første gang besteget 30. oktober 1954, av de franske fjellklatrerne Jean Couzy og Lionel Terray i forbindelse med en undersøkelsesekspedisjon til Makalu. De nådde toppen fra Sakietang-La, som skiller Chomo Lönzo fra Makalu.

## Referanser


## Se også
* Liste over verdens høyeste fjell
Arne Jørgen Heddejord

**Arne Jørgen Heddejord** (født 13. desember 1954) er en norsk bedriftsleder, foredragsholder, investor og gründer av flere bedrifter. Heddejord er også forfatter av boken *Vinn eller forsvinn*.

## Referanser


## Eksterne lenker
* Vinn eller forsvinn (Hegnar Media 2002)
Magnusmesse

**Magnusmesse** er ei kristen høymesse til ære for Magnus Orknøyjarl (også kjent som *Magnus Erlendsson*) som døde 16. april i 1115 og ble gjort til helgen av Leo XIII den 11. juli 1898. Datoen er merket av på den norske primstaven som ei pil, øks eller et halvt kors, men den markeres også i Den katolske kirke og i Aberdeen bispedømme i Skottland. I Norge er denne datoen også kjent som **tredjedag sommer**.

## Se også
* Primstav
* Magnus Orknøyjarl
Konglomerat (økonomi)

Et **konglomerat** er en gruppe av foretak som seg i mellom har ulike virksomheter. Denne foretaksideen spredte seg fra USA til Europa etter andre verdenskrig. Fordelene ble ansett å ligge i at foretakets langsiktige lønnsomhet skulle øke gjennom risikospredning til ulike forretningsområder. Imidlertid førte ofte konglomereringen til at de administrative kostnadene økte. Siden 1970-årene er derfor mange konglomerater delt opp.

Et konglomerat kan også være når et antall stater eller lignende arbeider sammen for å for eksempel oppnå et handelsmonopol eller danne en handelskonføderasjon.

## Referanser


## Eksterne lenker
*
Verdensrekordhistorikk på 50 m fri

Den første **verdensrekorden på 50 meter fri for menn** på langbane (50 meter) svømming ble registrert av Federation internationale de natation amateur (FINA) i 1976. På kortbane (25 meter) øvelsene har verdensrekordene blitt registrert siden 3. mars, 1991.

Sist oppdatert 6. august 2023.

## Menn
### Langbane

### Kortbane

## Kvinner
### Langbane

### Kortbane

## Referanser
Isenkram

**Isenkram** kan ha flere betydninger:

* Isenkram, et gammelt uttrykk for jernvare, hentet fra det tyske ordet eisenkram, et generelt uttrykk for å betegne harde fysiske gjenstander.
* Isenkram (musikkgruppe), en norsk folkerockgruppe, aktiv i Trondheim på 1970-tallet.
NTNU Handelshøyskolen

**NTNU Handelshøyskolen** er fra 1. januar 2017 et institutt ved Fakultet for økonomi ved Norges teknisk-naturvitenskapelige universitet (NTNU). Instituttet ligger i Trondheim. 

Instituttet er en videreføring av Handelshøyskolen i Trondheim, tidligere Trondheim Økonomiske Høgskole, en høyskole for økonomiutdanning etablert i Trondheim i 1964 under navnet Trondheim økonomiske faghøgskole.

Som en følge av fusjonen mellom NTNU, Høgskolen i Sør-Trøndelag, Høgskolen i Gjøvik og Høgskolen i Ålesund fungerte skolen i 2016, som en overgangsordning, som et fakultet ved NTNU.

## Historie
Skolen hadde først lokaler i Adolf Øiens skole, flyttet i 1966 til Kalvskinnet skole, i 1968 til Nidarøhallen og i 1987 til Jonsvannsveien på Moholt. I januar 2014 flyttet Handelshøyskolen i Trondheim inn i et nytt bygg øverst i Elgeseter gate. Bygningen er ca. &nbsp;m². Den eies av Rema Eiendom Nord, og er tegnet av firma Rambøll.

HHiT (TØH) er den eldste av de gamle regionale høgskolene med studietilbud innen økonomi og administrasjon. 

Skolen var fra 1994 til 2015 en avdeling av Høgskolen i Sør-Trøndelag. 

Etter innlemmelsen i Høgskolen i Sør-Trøndelag het avdelingen først *Avdeling for økonomisk-administrativ utdanning*, men den tok tilbake navnet *Trondheim Økonomiske Høgskole* i 2004.

I 2012 fikk skolen godkjent ph.d.-utdanning, og fikk med det tittelen handelshøyskole. NOKUTs begrunnelse for å tildele TØH ph.d.-utdanning, og dermed status som handelshøyskole: «Komiteens vurdering er at at det ikke finnes mange andre læresteder i Norden som kan vise til samme nivå både når det gjelder størrelse på fagmiljø og nivå på forskningen. Vi mener derfor at det er redegjort for at HiST ved TØH befinner seg på et høyt nordisk og dermed også internasjonalt nivå innen fagområdet økonomistyring.»

## Studentliv
Studentlivet på skolen er drevet av Studentforeningen Trondheim Økonomiske Høgskole (STØH). STØH er Trondheims største og mest aktive studentforening, med over 1000 studenter involvert i foreningen. Studentforeningen har 13 utvalg, både faglige og sosiale.

## Referanser


## Eksterne lenker
* Offisielt nettsted
* Studentforeningen
Tore Reppe

**Tore Reppe** (født 26. april 1963 i Haltdalen) er en norsk musiker med munnspill som hovedinstrument. Han har studert med Sigmund Groven, og tok sin hovedfagseksamen på NTNU i 1988 som den første på dette instrumentet, med høyeste karakter. 

Reppe er bosatt i Alvdal, og arbeider som lærer på Nord-Østerdal videregående skole på Tynset, og som organist i Alvdal kirke.

I 1987 ble Reppe historiens første verdensmester på kromatisk munnspill for amatører, ved World Harmonica Festival, arrangert på Jersey i Den engelske kanal. Pliktstykket var komponert av James Moody, som var munnspillvirtuosen Tommy Reillys akkompagnatør gjennom en mannsalder, og renommert programskaper i BBC. I 1989 vant han, som medlem i Norsk Munnspillforums Harmonika Ensemble, første premie ved World Harmonica Festival, som dette året ble avholdt i Trossingen. Han er nå årlig lærer på munnspillseminar i regi av Norsk Munnspillforum (NMf). Som elev ved disse, i yngre år, fikk han instruksjon av Tommy Reilly, i tillegg til Sigmund Groven. 

## Kordirigent
Reppe har videreutdanning i kordireksjon og arrangerer sanger for korene han dirigerer. Han var dirigent for Melhus songlag fra 1993 til 1996, men er nå dirigent for Haltdalen mannskor.

## Komponist
Reppe har komponert flere verk for ulike instrumenter:
* *Svev* ble urframført av Ranheim musikkforening i 2004
* *Strengelek til livet* Folkemusikkmesse
* *Majas datter*, en bakgårdsopera 1998, de medvirkende i operaen var for det meste musikkstudenter som bodde i de forskjellige leilighetene i gården Øvre Bakklandet 36.
* *Kirkespillet Lukas*, musikk til kirkespill om Jesu liv og virke. For solister, kor, dansere og orkester.
## Diskografi
* Halvdan Sivertsen: *[[Amerika (Halvdan Sivertsen-album)|Amerika]]* (1985)
* Petter Wavold: *[[Koffor det?]]* (1994)
* Arnt Håkon Fløttum: *[[Lukas &ndash; om Jesu liv og virke]]* (2001)
* Blue: *[[Best of Blue]]* (2004)
* John Ole Morken: *[[Slåtter fra Hessdalen, Haltdalen og Ålen]]* (2008)
* Folkelarm/Etnisk musikklubb: *[[FolkeLarm Oslo2008]]* (2008)
* Jo Skaansar: *[[Den blåaste natt]]* (2010)
* Jørgen Nyrønning: *[[Jørgen Nyrønning (album)|Jørgen Nyrønning]]* (2013)
* Frak: *[[Frak (album)|Frak]]* (2018)

## Referanser


## Eksterne lenker
* Munnspill som instrument – Luft og kjærlighet
* Haltdalen mannskor
Laura Lippman

**Laura Lippman** (født 1959 i Atlanta, Georgia) er en amerikansk forfatter og journalist.

Lippman er datter av journalisten Theo Lippman Jr. og bibliotekaren Madaline Lippman. Hun er født i Atlanta, men vokste opp i Baltimore i Maryland, hvor hun fortsatt bor. Hun studerte journalistikk ved Northwestern University Både Lippman selv, hennes  far og hennes ektemann David Simon har arbeidet som journalister i avisen *[[The Baltimore Sun]]*. Hun er siden 2001 forfatter på heltid.

Lippmann debuterte i 1997 med kriminalromanen *Baltimore Blues* med journalisten, senere privatdetektiven Tess Monaghan i hovedrollen. Monaghan er senere blitt Lippmanns faste etterforsker, men hun har også skrevet frittstående kriminalromaner. Alle bøkene har handlingen lagt til Baltimore. Lippman kaller dem selv «Valentines to Baltimore», men avholder seg ikke fra å skildre hjembyens dårlige sider så vel som de positive.

Lippmans romaner har vunnet en rekke priser. I 1998 vant hun Mystery Writers of Americas Edgar Award for *Charm City*. I 2005 ble hun nominert til samme pris for *By a Spider's Thread*.
 
## Bibliografi
* *Baltimore Blues* (1997)
* *Charm City* (1997)
* *Butchers Hill* (1998)
* *In Big Trouble* (1999)
* *The Sugar House* (2000)
* *In a Strange City* (2001)
* *The Last Place* (2002)
* *Every Secret Thing* (2003)
* *By A Spider's Thread* (2004)
* *To The Power of Three* (2005)
* *No Good Deeds* (2006)
* *What the Dead Know* (2007)
* *Another Thing to Fall* (2008)

### Oversettelser til norsk

## Priser og utmerkelser
* The Edgar Award for Best Original Paperback 1998, for *Charm City*
* The Shamus Award for Best Private Investigator Paperback Original 1998, for *Charm City*
* The Agatha Award for Best Novel 1998, for *Butchers Hill*
* The Anthony Award for Best Original Paperback 1999, for *Butchers Hill*
* The Anthony Award for Best Original Paperback 2000, for *In Big Trouble*
* The Shamus Award for Private Investigator Best Original Paperback 2000, for *In Big Trouble*
* The Nero Wolfe Award 2001, for *Sugar House*
* Author of the Year (Maryland Library Association) 2004
* The Anthony Award for Best Novel 2004, for *Every Secret Thing*
* The Barry Award for Best Novel 2004 (Deadly Pleasurs Magazine), for *Every Secret Thing*
* The Gumshoe Award for Best Mystery 2006, for *To the Power of Three*
* The Anthony Award for Best Novel 2007, for *No Good Deeds*
* Mayor’s Prize for Literary Excellence (Baltimore)
* The Macavity Award for Best Novel 2008, for *What the Dead Know*
* The Anthony Award for Best Novel 2008, for *What the Dead Knows*
* The Anthony Award for Best Short Story 2008, for Hardly Knew Her
* The Barry Award for Best Novel 2008, for *What the Dead Know*
* The Anthony Award for Best Novel 2015, for *After I'm Gone*

## Referanser


## Eksterne lenker
* 
* 
*  Harpercollins.com: Laura Lippman
*  FantasticFiction: Laura Lippman
UEA

**UEA** kan referere til:

* Forkortelse for Universala Esperanto-Asocio, Det internasjonale esperantoforbund
* Forkortelse for University of East Anglia, universitet i Norwich, Storbritannia
Smørbukk (andre betydninger)

**Smørbukk** har flere betydninger:

*Smørbukk, eventyrskikkelse, kjent fra Asbjørnsen og Moes nedtegnelser
*Smørbukk (karamell)
*Smørbukk (tegneserie)
*Smørbukk (plante)
*MF «Smørbukk», passasjerferge som tidligere gikk i rute mellom Nesodden og Oslo
*Åsgard Smørbukk og Smørbukk Sør, to oljefelt utenfor Midt-Norge
Liste over skoler i Ski

Dette er en liste over skoler i **[[Ski kommune]]**.

Kommunen har 11 ordinære grunnskoler, herav 6 barneskoler, 1 fådelt grendeskole for småskoletrinnet, 2 kombinerte barne- og ungdomsskoler og 3 ungdomsskoler. I tillegg kommer alternativt skoletilbud (Verkstedvegen) og Follo barne- og ungdomsskole som er en skole for spesialundervisning.

## Videregående skoler
* Ski videregående skole
* Drømtorp videregående skole

## Ungdomsskoler
* Haugjordet ungdomsskole – på Langhus.
* Ski ungdomsskole – i Ski.
* Vevelstad ungdomsskole – på Langhus. Nedlagt i 2004.

## Barneskoler
* Bøleråsen skole – på Langhus.
* Vevelstadåsen skole – på Langhus.
* Langhus skole – på Langhus.
* Ski skole – i Ski.
* Hebekk skole – i Ski.
* Finstad skole – i Ski.

## Kombinert barne- og ungdomsskoler
* Kråkstad skole – på Kråkstad.
* Siggerud skole – på Siggerud.

## Andre skoletilbud
* Verkstedveien – alternativ skoletilbud
* Follo barne- og ungdomsskole
Smørbukk

**Smørbukk** er en eventyrskikkelse som opptrer i ett av eventyrene i Asbjørnsen og Moes *[[Norske Folkeeventyr]]*, utgitt første gang 1841&ndash;1844.

## Se også
*Smørbukk (tegneserie), tegneserie som begynte i *Norsk Barneblad* 1938 og som er inspirert av eventyrskikkelsen

## Referanser


## Eksterne lenker
Kanon (kultur)

**Kanon** (uttale: *ka:´nån*) kommer fra gresk språk og betyr «rettesnor», «forbilde», «regel». I moderne betydning er det en samling av verk innen litteratur, billedkunst eller film. Verkene som er samlet i kanon, regnes for å være best og viktigst utfra nærmere angitte kriterier. Kanon kan omfatte kunstnere eller enkeltverk, og dannes av enkeltpersoner, redaksjoner eller gjennom kåringer. Intensjonen er ofte å gi en veiledning for publikum om hvilke verk som *bør oppleves*.

Kriteriene for innlemmelse i kanon kan være betydning for utviklingen av en kunstretning, hvor banebrytende et verk er, eller dets *indre, kunstneriske* kvaliteter. Det finnes internasjonale kanoner, nasjonale, kanon for grupper/delsjangre og subjektive kanon. Tradisjonelt vil de fleste forsøk på å definere kanon inneholde et historisk lengdesnitt, med representanter fra flere stiler og perioder. 

Det svært kvalitetsbevisste utvalget som danner en kanon, trenger ikke nødvendigvis å speile et stort mangfold. I Harold Blooms bok *The Western Canon* (1994) er det stort sett mannlige forfattere fra den vestlige verden som presenteres. I Trond Berg Eriksens *Nordmenns nistepakke* (1995) presenteres en kanon med både skjønnlitteratur og sakprosa. Bloom og Berg Eriksen lager personlige kanoner som de ønsker skal bli anerkjente som allmenne. Det er opp til det enkelte menneske å ta stilling til det som har etablert seg som kanon og det som ifølge noen bør være kanon. 

Kanon opprettes som oftest indirekte gjennom omtale i litteratur- og kunsthistorieverk, eller gjennom skolens pensum. Likevel er det de offentlige kåringene og publiserte listene som i størst grad vekker offentlig interesse.

Visse bokserier tar mål av seg å utgi alle kanoniserte forfattere i et land, for eksempel Pléiade-serien i Frankrike. I noen tilfeller er det forlagene og disse bokseriene som gjør at et forfatterskap aksepteres som genialt og hevet over tiden.

## Referanser


## Se også
* Norges litterære kanon
* Morgenbladets 12 viktigste kunstverk
* Danmarks kulturkanon
* Sveriges kulturkanon
* Den store amerikanske sangboka

## Eksterne lenker
* kloken.no Knut Anders Løkens utkast til en norsk litterær kanon
* Kanon; fra Bibliotekarstudentens nettleksikon om litteratur og medier (pdf-fil)
Vevelstad ungdomsskole

**Vevelstad ungdomsskole** var en ungdomsskole på Langhus i tidligere Ski kommune. Skolen ble tatt i bruk høsten 1973. I august 2004 tok Haugjordet ungdomsskole over som ungdomsskole på Langhus, og Vevelstad ungdomsskole ble nedlagt.

## Historie
Vevelstad ungdomsskole ble bygget som en 6-parallellers skole beregnet for 18 klasser i 1973. Skolen var opprinnelig en åpen skole, men har i årenes løp blitt "lukket". Ombyggingen førte til at de indre klasserommene bare har overlys via takluker.

For å få plass til et økende elevtall, ble skolen fra høsten 2000 utvidet med to paviljonger med 4 klasserom og grupperom. Fra høsten 2003 overtok skolen lokalene til folkebiblioteket, Langhus filial og det ble plass til ytterligere to klasser.

Kommunestyret i Ski vedtok 24. april 2001 å bygge en ny stor sentral ungdomsskole på Langhus som skulle erstatte Vevelstad ungdomsskole, og høsten 2004 ble Haugjordet ungdomsskole tatt i bruk.

Det siste skoleåret på Vevelstad ungdomsskole, 2003/2004, var det ca. 520 elever og 65 personale ved skolen.

Skolebygget inneholdt både kantine, auditorium med scene og klatrevegger, svømmehall, idrettshall og tannklinikk. Svømmehallen og idrettshallen var i bruk frem februar 2022, da skolebyggets gjenværende del ble revet for å gi plass til et nytt boligområde.

## Kjente elever ved skolen
* Jørn Stubberud og Kjetil Manheim: grunnleggerne av bandet Mayhem.
* Lasse Kjus: Alpinist
* Christian Ingebrigtsen: Musiker og boybandartist
* Øystein Kramer-Johansen: Forfatter
MF «Smørbukk»

**«Smørbukk»** var en passasjerferge bygget i 1965 og hugget opp i 2019. 

Fergen gikk opprinnelig som bilferge i Bergen-Askøyområdet – først under navnet «**Askøy**», og fra 1979 under navnet «**M/S Fenring**». I 1980 ble fergen solgt til Nesodden-Bundefjord Dampskipsselskap og ombygget til passasjerferje i rutetrafikk mellom Nesodden og Oslo (Aker Brygge). Fartøyet ble ombygget på nytt i 1992.

Etter at fergeselskapet Tide Sjø (senere Norled) i 2009 overtok konsesjonene fra NBDS, ble «MF Smørbukk» overdratt til dette selskapet, og ble en av reservebåtene til Norled.

I 2012 solgte Norled skipet til en ukrainsk eier, og båten ble ført til Sevastopol på Krymhalvøya. Etter at Russland annekterte Krym ble fergen ombygget til bilferge ved at passasjersalongen ble revet ut. Fartøyet gikk deretter i rute i Svartehavet i flere år under navnet «**Marti**».

I 2019 ble fergen hugget opp i Tyrkia.

## Tekniske data
* Kjenningsignal: LEBN
* Lengde: L.O.A 51,22 meter
* Bredde: 9,25 meter
* Dybde: i riss 3,35 meter
* Maskineri: Alpha Diesel 885 KW
* Fart: 11 knop i rute

## Referanser


## Eksterne lenker
* 
* 
*  Oversikt med bilder over rederiets fartøyer
*  Fartøyets tidligere historie
Toppidrettsgymnas

Et **toppidrettsgymnas**  er en videregående skole i Norge som gir elevene treningsmuligheter ved siden av studiespesialisering. Tilbudet innen de valgfrie programfagene vil variere fra skole til skole, men de aller fleste vil ha toppidrett, breddeidrett og studiespesialiserende valgfag. 

## Toppidrettsgymnas i Norge (utvalg)
### Offentlige
*Hovden videregående skole i Bykle kommune i Aust-Agder (skigymnas)
*Olsvikåsen videregående skole, Bergen i Hordaland, (basketball)
*St. Svithun videregående skole, Stavanger i Rogaland 

*Sandnes videregående skole, Sandnes i Rogaland 

*Tertnes videregående skole, Bergen i Hordaland (sommeridretter)
*Voss gymnas, Voss i Hordaland (vinteridretter)
*Øystese gymnas, Kvam i Hordaland
*Åsane videregående skole, Bergen i Hordaland (sommeridretter)

### Private

*Haugesund Toppidrettsgymnas 
*Metis videregående toppidrett  
*Norges Toppidrettsgymnas (NTG) i Bærum, på Geilo, Kongsvinger, Tromsø og Lillehammer
*Toppidrettsgymnaset i Telemark i Skien
*WANG Toppidrett i Oslo, Fredrikstad, Tønsberg, Hamar og Stavanger

## Se også
Toppidrett
Ole N. Rydningen

**Ole N. Rydningen** (født 17. mars 1948) ble skytterkonge på Landsskytterstevnet i Kristiansand i 1989. Rydningen representerte Rise & Løddesøl skytterlag, som fikk sin første skytterkonge gjennom tidene, mens Aust-Agder skyttersamlag fikk sin første konge siden 1936. Rydningen hørte ikke til favorittene på forhånd og må betegnes som en av de som har fått full klaff på et Landsskytterstevne, og klarte å gjennomføre hele konkurransen på en perfekt måte. Han måtte gjennom omskyting med den tredoble skytterkonge Magne Landrø for å vinne sin kongepokal.

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* Det frivillige Skyttervesens hjemmesider
Jørgen Alexander Knudtzon

**Jørgen Alexander Knudtzon** (født i Trondheim 9. september 1854, død i Oslo 7. januar 1917) var en norsk teolog, assyriolog, professor i semittisk språk, orientalist og statsstipendiat.  

## Liv og virke
Han var født i et borgerhjem, tok artium i 1872, ble cand.theol. 1880, dr.philos. 1889, hadde statsstipend fra 1894 og ble fra 1907 ekstraordinær professor i semittiske språk ved Universitetet i Oslo.

I perioden fra 1880 til 1894 hadde han ulike lærerstillinger, også som hjelpelærer ved universitetet og reisestipendier. I 1885 fikk han stipend for å studere gammeltestamentlig teologi og assyriologi i Tyskland. Etter doktorgraden i 1889 om *Om det saakaldte perfektum og imperfektum i hebraisk* hadde han flere studieopphold ved europeiske universiteter for å fordype seg i assyriologi.

Hans viktigste faglige innsats er utgivelsen av to bind med *Die El-Amarna-Tafeln : mit Einleitung und Erlæuterungen* (1915, ny utgave 1964); tekster fra den diplomatiske korrespondansen til farao Amenhotep IV (1351 – 1334 f.Kr.). Under arbeidet med disse kileskrifttavlene fra Tell el-Amarna og Gizeh kom han over to dokumenter i et annet ikke-semittisk språk. I boken *Die zwei Arzawa-Briefe : die æltesten Urkunden in indogermanischer Sprache* som han skrev sammen med Alf Torp og Sophus Bugge, lanserte han en nå etablert teori om tolkning av hettittisk språk.
## Familie
Han var sønn av Hans Nicolay Knudtzon (1814–89) og Catharina Sophie Dorothea Amalie Trampe (1831–79). Faren var konsul. Jørgen giftet seg i 1891 med Erika Johanne Bugge (1870–1902), datter av telegrafinspektør Jens Bugge.
## Litteratur
* Harris Birkeland. «Jørgen Alexander Knudtzon» I: *Norsk biografisk leksikon*, 1. utg.
* Kjell Aartun, Jørgen Knudtzon i Norsk biografisk leksikon
Fylkesvei 6830

**Fylkesvei 6830 (Fv6830)** går mellom Mostad og Haugan i Frosta kommune med arm til øya Tautra. Veiens samlede lengde er 7,8&nbsp;km.

Tidligere var strekningen mellom Tautra og Mostad del av riksvei 753.

Før Trøndelag fylke ble opprettet 1. januar 2018 hadde veien betegnelsen fylkesvei 67 (Nord-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
Fylkesvei 6822

**Fylkesvei 6822 (Fv6822)** går mellom Logtun og Presthus i Frosta kommune.

Før Trøndelag fylke ble opprettet 1. januar 2018 hadde veien betegnelsen fylkesvei 63 (Nord-Trøndelag).

## Kommuner og knutepunkter

 

## Eksterne lenker
* Vegvesenets vegkart 
*
Elstree Studios

**Elstree Studios** er en betegnelse på flere britiske filmstudioer i byene Borehamwood og Elstree i Hertfordshire. Kun et av dem lå i Elstree, men man brukte dette navnet fordi Elstree var den største av de to byene da studioene ble grunnlagt. Borehamwood har nå vokst seg større enn Elstree. 

## Studioene
### Clarenden Road Studios
Clarenden Road Studios ble åpnet i Borehamwood i 1914. Produksjonen stanset i 1917, men nye eiere tok over. I 1928 ble studioet koblet til elektrisitetsnettet. Det ble solgt en rekke ganger, sist til BBC som tok det over i 1984. *[[Eastenders]] og flere andre serier blir produsert der.

===Elstree Studios===
Elstree Studios ble grunnlagt i Borehamwood i 1925. Den første filmen som ble produsert var *Madama Pompadour'' fra 1927. Studioet har skiftet eier en rekke ganger, sist til Pacifica Ventures i 2007. 

### Station Road Studios
Station Road Studioes ble åpnet i Borehamwood i 1928. Selskapet gikk konkurs allerede i 1930, og studioet ble stående tomt til 1935 da eieren av Twickenham Studios kjøpte det. I 1957, etter ytterligere eierskifter, ble det nedlagt. Eiendommen ble kjøpt av en produsent av kinolerreter. I 2004 flyttet de annensteds, og bygningene ble revet. 

### British and Dominion Studios
British and Dominion Studios ble åpnet i Borehamwood i 1930. Store deler av anlegget ble ødelagt av brann i 1936. Selskapet flyttet til Pinewood Studios i Buckinghamshire, og de gjenværende bygningene ble solgt til et selskap som drev filmarkivering. 

### Elstree Way Studios
Elstree Way Studios ble bygget i Borehamwood i 1935–1937. MGM tok over i 1944, og brukte studioet til 1970. Bygningene ble revet, og området ble brukt til et industri- og boligområde.

### Danziger Studios
Danziger Studios var det eneste som faktisk lå i Elstree. Det ble åpnet i 1956, og ble for det meste brukt til fjernsynsproduksjoner. Det var ikke lønnsomt, og ble nedlagt i 1962. 

### Millennium Studios
Millenium Studios ble grunnlagt i 1993 i Borehamwood.
Leavesden Film Studios

**Leavesden Film Studios** er et britisk filmstudio i Hertfordshire. Det holder til i Rolls-Royces gamle fabrikk på Leavesden Aerodrome, rett utenfor Watford. 

Studioet er et av de få i landet som kan håndtere store produksjoner. 

Den første filmen som ble spilt inn der var James Bond-filmen *[[GoldenEye]]*. Seriens vanlige innspillingssted, Pinewood Studios, hadde blitt booket til andre prosjekter, og fabrikken ble tømt og bygget om til et filmstudio. Prosessen er vist i ekstramaterialet på 2006-utgaven av DVD-versjonen av *GoldenEye*. 

Filmene om Harry Potter har også blitt spilt inn der. 

## Eksterne lenker
*
Royal Festival Hall

**Royal Festival Hall** er en konsertsal, dansesal og foredragssenter i Southbank Centre i London. Det ligger på South Bank ved Themsen, ikke langt fra Hungerford Bridge. Bygningen er vernet (Grade I); den ble i april 1988 den første etterkrigsbygning som fikk slik status. 

Grunnsteinen ble lagt ned av daværende statsminister Clement Attlee i 1949, på stedet hvor Lion Brewery hadde stått siden 1837. Den ble bygget av Londonds grevskapsråd i forbindelse med Festival of Britain, og ble offisielt åpnet 3. mai 1951. 

Designen er modernistisk, og hovedarkitekten Hugh Casson valgte å kun bruke unge arkitekter på prosjektet. Leslie Martin, Peter Moro og Robert Matthew fra LCC utførte tegningene. 

I 1964 ble bygningen kraftig endret ved at innganghaller og terrasser ble lagt til mot elven, og flere omkledningsrom ble lagt til på baksiden. Dette endret stilen fra skandinavisk modernisme til en renere stil med hardere linjer. Det opprinnelige inngangspartiet ble svært forandret. 

Siden 1980-årene har inngangssalen vært åpen for publikum også når det ikke er konserter. Den har blitt et av de mest populære offentlige rom i London, med god beskyttelse mot det britiske regnværet. Arenaen huset Eurovision Song Contest 1960.

Det er 2900 seter i selve salen, og i tillegg 917 i Queen Elizabeth Hall og 370 i Purcell Room.

## Eksterne lenker
*
Cadogan Hall

**Cadogan Hall** er en konsertsal med 900 seter i Chelsea i London. Den er hovedsalen til Royal Philharmonic Orchestra. 

Bygningene ble reist av Christian Science, og stod ferdig i 1907. Innen 1996 hadde antallet medlemmer gått kraftig ned, og bygningen var ikke lenger i bruk. Den ble kjøpt av Cadogan Estates Ltd., og ominnredet som konsertsal. 
## Eksterne lenker
*
Alice Connor

**Alice Connor** (født 2. august 1990 i Buckinghamshire) er en engelsk skuespiller. Som barn opptrådte hun i mange episoder av *Fun Song Factory*. Connor har også spilt den unge Posh Spice i pop-videoen til Spice Girls *Mama* etter å ha blitt valgt ut blant mange barn av Victoria Beckham. Hun har tidligere spilt med Kenneth Branagh, Courteney Cox og Heather Graham i *Alien Love Triangle*, og med den unge Keira Knightley i *Coming Home*.

I 2001 spilte hun med Heath Ledger i *[[A Knight's Tale]]*, og etter det, rollen som Polya i *[[Crime and Punishment]]*, og etter det spilte hun Mia i barneprogrammet *UgetMe*. I 2003 hadde hun rollen som Dolphin på Channel 4. Serien var basert på Jacqueline Wilsons bok *The Illustrated Mum*, og Connor spilte med blant annet Michelle Collins i serien. Fra da av har hun hatt stemmen til Mucas i CCBCs program *Fungus the Bogeyman*. Hun spilte også i serien *The New Worst Witch* («Den dårligste heksa i klassen»). Connor hadde en rolle i *The Thief Lord*, som er basert på boka til Cornelia Funke. Connor spilte Hornet i filmen som kom i mai 2006.

Connor har en eldre bror med navn Tom, som nå studerer ved Film Academy i England, og en eldre søster, Hayley, som studerer på et universitet. Connor selv er akkurat ferdig med ungdomsskoleeksamen (GSEC) og går på videregående skole.

## Referanser


## Eksterne lenker
*
Inger Lise Hansen

**Inger Lise Hansen** (født 1981) er en norsk politiker (KrF). Inger Lise Hansen er opprinnelig fra Åsgårdstrand i Vestfold. Hun har en bachelorgrad i internasjonale studier fra Universitetet i Oslo.
Hun var fra 2007 til 2011 partiets 2. nestleder. Inger Lise Hansen tilhører den liberale fløyen i partiet. Hun var leder av Kristelig Folkepartis Ungdom (KrFU) 2005-07, og ble valgt til 2. nestleder i KrF på partiets landsmøte i april 2007, og gjenvalgt i 2009. Hansen var KrFs førstekandidat i Vestfold ved stortingsvalget 2009.

I januar 2010 tok Inger-Lise Hansen til orde for en liberalisering av ulike deler av KrFs politikk. Hun foreslo blant annet at partiets «ensidige støtte» til Israel burde endres, noe som innbefattet at forslaget om å flytte den norske ambassaden til det «okkuperte Jerusalem» skulle frafalles og at partiet skulle innta en negativ holdning til Israels illegale barriere mot vestbredden. Hansen tok også til orde for å fjerne den kristne bekjennelsesplikten for partiets tillitsvalgte, akseptere borgerlig vielse av homofile, og at partiet burde innta en mer liberal holdning til etablering av nye vinmonopol-utsalg. Utspillene vakte til dels sterke reaksjoner fra konservativt hold i partiet. Hun fikk derimot støtte fra Knut Arild Hareide for sin prøving og diskusjon av partiets standpunkter. KrFs valgkomité valgte våren 2011 Bjørg Tysdal Moe som ny 2. nestleder i partiet.

Inger Lise Hansen er gift med tidligere leder i KrFU, David Hansen. 

## Referanser


## Eksterne lenker
* 
* 
* 
* Offisiell blogg på krf.no
Yu-Gi-Oh! GX

**Yu-Gi-Oh! GX** er en japansk animert film, *[[anime]]*, som er en avlegger og en fortsettelse av den japanske tegneserien, *[[manga]]*, *Yu-Gi-Oh!*. Den innledes med at karakteren Jaden Yuki (*Judai Yuki* på japansk) får et Winged Kuriboh-kort fra Yugi Muto, den gamle *Duel Monsters*-kongen, mens han er på vei til opptagelsesprøve ved Kaibas Duellakademi. Serien følger de ulike hendelsene til Jaden og vennene hans. *Yu-Gi-Oh! GX* ble første gang vist i Japan den 6. oktober 2004.

## Handling
Unge Jaden Yuki har en drøm om å bli en duellmester i et kortspill som heter «duel monsters». Han søkte på å bli med i Duellakademiet der han skulle trenes opp til å bli akkurat det. Men for å bli en mester måtte han gjennom en prøve: beseire en av de andre nybegynnerne med duellskolens egen tilpassende kortstokk, som var mulig å slå for en nybegynner. Derimot likte ikke en av lærerne, Dr. Crowler, ham av den grunn og sa at han selv kunne utfordre Jaden istedenfor en av elevene. Han bruker ikke skolens kortstokk, men sin egen. Jaden greide likevel å slå Dr. Crowler i duell, består således prøven og får komme inn på akademiet.

## De tre akademiene
På duellakademiet finnes det tre internater: *Slifer rød*, *Obelisk blå* og *Ra gul*. Obelisker er konge på haugen, Ra nest best, og deretter er det Slifers, de røde miraklene. De er bunnskrapte og idiotiske.

## Rollefigurer
* **Jaden Yuki** er den unge gutten med en drøm om å bli mester.
* **Syrus Truesdale** er Jadens lille venn, som ønsker å bli like flink som broren sin.
* **Dr. Vellian Crowler** er en lærer som er bestemt på å få Jaden utvist.
* **Alexis Rhodes** er en Obelisk som i hemmelighet er forelsket i Jaden.
* **Chazz Princeton** er en Obelisk og er en av de beste på akademiet.
* **Zane Truesdale** er den beste duellisten på duellakademiet. Han hadde kallenavnet «Kaiser» i den opprinnelige japanske utgaven. Han er storebroren til Syrus.

## Referanser


## Eksterne lenker
* 
*